Flamuri LGBT

Flamuri i krenarisë LGBT ose flamuri ylber është një simbol i krenarisë LGBT dhe lëvizjeve shoqërore LGBT. Ngjyrat reflektojnë larminë e komunitetit LGBT dhe spektrit njerëzor të seksualitetit e gjinisë. Së pari u përdor ky flamur si simbol krenarie LGBT në San Francisko, Kaliforni, por me kalimin e kohës u përhap më shumë nëpër ngjarje ndërkombëtare për të drejtat LGBT.

Dizajni, i sajuar nga artistët Gilbert Baker, Lynn Segerblom, James McNamara dhe aktivistë të tjerë, ka kaluar nëpër verzione të ndryshme pasi debutoi në 1978, dhe vazhdon të frymëzojë variante të tjera. Edhe pse flamuri origjinal i Baker-it pati tetë ngjyra të ylberit, varianti më i pranishëm prej 1979 e deri më tani përfshin gjashtë shirita në ngjyrat: kuq, portokalli, verdhë, gjelbër, kaltër, dhe vjollcë. Flamuri zakonisht shfaqet në drejtim horizontal, me shiritin e kuq më lart sikur në një ylber të zakonshëm.

Njerëzit LGBT dhe aleatët e tyre përdorin flamujt e krenarisë dhe shumë sende me tematikë ylberi si një simbol të hapur të identitetit apo përkrahjes së tyre. Ka devijime të flamurit ylber që përdoren për t'u fokusuar në çështje specifike apo grupe brenda komunitetit (p.sh. njerëzit transgjinorë, lufta kundër epidemisë AIDS, përfshirja e njerëzve jo të bardhë LGBT). Krahas ylberit, shumë flamuj dhe simbole tjera përdoren për të komunikuar identitete specifike brenda komunitetit LGBT.

 Historia 
Pas shërbimit të tij në ushtrinë e SHBA-ve, artisti Gilbert Baker mësoi vetvetiu qepjen. Ai takoi në 1974 udhëheqësin me ndikim të komunitetit LGBT Harvey Milk, që mbikëqyrte San Franciskon si personi i parë gej në atë detyrë. Milk e sfidoi Baker-in që të sajojë një simbol të përbashkët për komunitetin gej. Flamuri origjinal u valvit për herë të parë në Paradën e Ditës së Lirisë së Gejëve në San Francisko në 1978.

Varianti origjinal që Baker sajoi ishte një flamur me tetë vija shumë ngjyrëshe që përmbante ngjyrat bruz dhe rozë, me një nënkuptim të veçantë për secilën ngjyrë.
Rozë e ndezurSeksualitetKuqJetëPortokalliShërimVerdhëDritë dielliGjelbërNatyrëBruzMagjiLlullaqQetësiVjollcëShpirt
Përfundimisht, Baker vendosi t'i largonte prej flamurit meqë prodhimi i tij masiv me ato ngjyra u duk i vështirë. Flamurit iu larguan ngjyrat bruz dhe rozë në 1979, dhe ai variant është më i popullarizuari që atëherë— me gjashtë ngjyrat: e kuqja, portokallia, e verdha, e gjelbra, llullaqi dhe e vjollca.

 Referime 

Kategoria:1978 në historinë LGBT
Kategoria:Flamujtë LGBT